

# ที่ มท 0815.4/ว กรมส่งเสริมการปกครองท้องถิ่น

###### ถนนนครราชสีมา เขตดุสิต กทม. 10300

กันยายน ๒๕๖6

เรื่อง แนวทางการประเมินประสิทธิภาพและประสิทธิผลการปฏิบัติงานของเจ้าหน้าที่วิเคราะห์และติดตาม ประเมินผลแผนพัฒนาท้องถิ่น (จนท.วถ.) ตามโครงการจัดทำระบบสารสนเทศการบริหารจัดการเพื่อการวางแผน  
 และประเมินผลการใช้จ่ายงบประมาณขององค์กรปกครองส่วนท้องถิ่น ปีงบประมาณ พ.ศ. 2566

เรียน ผู้ว่าราชการจังหวัด ทุกจังหวัด

อ้างถึง 1. หนังสือกรมส่งเสริมการปกครองท้องถิ่น ด่วนที่สุด ที่ มท 0815.4/ว 2508 ลงวันที่ 16 สิงหาคม 2565

2. หนังสือกรมส่งเสริมการปกครองท้องถิ่น ด่วนที่สุด ที่ มท 0815.4/ว 3641 ลงวันที่ 5 กันยายน 2566

สิ่งที่ส่งมาด้วย 1. แนวทางการให้คะแนนเพื่อประเมินประสิทธิภาพและประสิทธิผลฯ จำนวน 1 ชุด

2. แบบประเมินประสิทธิภาพและประสิทธิผลการปฏิบัติงานฯ จำนวน 1 ชุด

3. แบบสรุปข้อมูลและผลการประเมินประสิทธิภาพและประสิทธิผลฯ จำนวน 1 ชุด

ตามที่กรมส่งเสริมการปกครองท้องถิ่น ขอให้จังหวัดแจ้งสำนักงานส่งเสริมการปกครองท้องถิ่นจังหวัดดำเนินโครงการจัดทำระบบสารสนเทศการบริหารจัดการเพื่อการวางแผนและประเมินผลการใช้จ่ายงบประมาณขององค์กรปกครองส่วนท้องถิ่น (e-Plan) ปีงบประมาณ พ.ศ. 2567 โดยเตรียมการจ้างเหมาบริการบุคคลธรรมดาเป็นเจ้าหน้าที่วิเคราะห์และติดตามประเมินผลแผนพัฒนาท้องถิ่น ปฏิบัติงานตามโครงการจัดทำระบบสารสนเทศการบริหารจัดการเพื่อการวางแผนและประเมินผลการใช้จ่ายงบประมาณขององค์กรปกครองส่วนท้องถิ่น (e-Plan) ปีงบประมาณ พ.ศ. 2567 ประจำ ณ สำนักงานส่งเสริมการปกครองท้องถิ่นจังหวัด   
ซึ่งเป็นการดำเนินการต่อเนื่องจากปีงบประมาณ พ.ศ. 2566 รายละเอียดตามหนังสือที่อ้างถึง นั้น

กรมส่งเสริมการปกครองท้องถิ่นพิจารณาแล้ว เพื่อให้การเตรียมการดำเนินงานโครงการดังกล่าวเป็นไปด้วยความเรียบร้อย ขอความร่วมมือจังหวัดให้สำนักงานส่งเสริมการปกครองท้องถิ่นจังหวัด ดำเนินการประเมินประสิทธิภาพและประสิทธิผลการปฏิบัติงานของเจ้าหน้าที่วิเคราะห์และติดตามประเมินผลแผนพัฒนาท้องถิ่น (จนท.วถ.) ที่ปฏิบัติงาน ณ สำนักงานส่งเสริมการปกครองท้องถิ่นจังหวัด ในปีงบประมาณ  
พ.ศ. 2566 และให้ส่งแบบสรุปข้อมูลและผลการประเมินประสิทธิภาพฯ พร้อมสำเนาผลการประเมินประสิทธิภาพฯ และรายชื่อเจ้าหน้าที่/ข้าราชการผู้ควบคุมการปฏิบัติงานของเจ้าหน้าที่วิเคราะห์และติดตามประเมินผลแผนพัฒนาท้องถิ่น (จนท.วถ.) ให้กรมส่งเสริมการปกครองท้องถิ่น **ภายในวันที่ 20 กันยายน 2566** รายละเอียดปรากฏตามสิ่งที่ส่งมาด้วย

จึงเรียนมาเพื่อโปรดพิจารณา

ขอแสดงความนับถือ

อธิบดีกรมส่งเสริมการปกครองท้องถิ่น

กองยุทธศาสตร์และแผนงาน

กลุ่มงานติดตามประเมินผล

โทร. ๐ ๒241 9000 ต่อ 1410 / โทรสาร ๐ ๒๒43 7533

ไปรษณีย์อิเล็กทรอนิกส์ saraban@dla.go.th